Klarinet-kunskompetisie vir leerlinge by Odeion gehou | Netwerk24
Langeraat van Jamaika spel gevaar vir SA
Suid-Afrika se beste verdedigende kombinasie word Sondag weer herenig wanneer hy in sy eerste netbaltoets van die jaar teen Jamaika te staan kom.
‘Harris het nie sy kanse gebruik’
Die Suid-Afrikaanse tennisspeler Lloyd Harris het straks nie al die geleenthede wat na sy kant toe gekom het Saterdag in die eindstryd van die Adelaide International-toernooi benut nie.
Oupa oefen gou weer ná klein operasie
Die Cheetahs se Springbok-flank Oupa Mohoje het Vrydag ’n geringe prosedure aan sy regterknie ondergaan, maar kan gou weer terug op die rugbyveld wees.
SA tjellis na wêreldkongres in LA genooi
Die bywoning van ’n wêreldkongres oor ’n bepaalde musiekinstrument maak by enigeen ’n warboel van gedagtes los.
Klarinet-kunskompetisie vir leerlinge by Odeion gehou
Deur Elretha Britz 14 Januarie 2020 12:00
Dié foto’s is van inskrywings vir die vorige klarinet-kunskompetisie in 2016.
’n Byproduk van die Internasionale Klarinet-extravaganza wat in 2016 groot byval gevind het en vanjaar weer aangebied word, is ’n kunskompetisie vir leerlinge tot gr. 12.
Die fees word van 28 Januarie tot 1 Februarie by die Odeion Skool vir Musiek (OSM) in Bloemfontein gehou en bied meesterklasse, lesings, konserte en kompetisies vir deelnemers van oor die land heen. Meesterspelers uit verskillende lande is die aanbieders.
Die kunskompetisie bied geldpryse vir die beste uitbeeldings van ’n klarinet in enige medium en grootte.
Geldpryse van R800 vir die wenner, R400 vir die naaswenner en R200 vir die derde plek is in drie ouderdomsgroepe op die spel – jonger as tien, jonger as 14 en jonger as 18. Die Deon Ceronio-gehoorsentrum is die borg.
Danré Strydom, die organiseerder van die klarinetfees, sê al die inskrywings sal in die Odeion-portaal uitgestal word en die wenners sal op die konsert op 1 Februarie aangekondig word. Die internasionale spelers tree dié aand in ’n gratis uitvoering saam met die Vrystaatse Simfonieorkes (FSSO) op.
Inskrywings is gratis en moet nie later nie as 27 Januarie om 16:00 by die OSM-kantoor ingehandig word.
Die oorsese klarinetmeesters op die fees is Eddy Vanoosthuyse en Severine Sierens van België, Marco Mazzini van Peru, Feng Mei van die VSA en Bence Szepesi van Hongarye.
Hulle en ander top-pedagoë gee elke dag individuele en groepmeesterklasse, terwyl die deelnemers ook geleentheid kry om in ensembles te speel en in etensuur- en aandkonserte op te tree.
Deelname aan die extravaganza kos R800, wat bywoning van al die konserte en meesterklasse asook ’n fees-T-hemp insluit.
Volledige inligting verskyn op die Facebook-blad ZA International Clarinet Extravaganza.
Die extravaganza word ondersteun deur die OSM, FSSO, Odeion-strykkwartet, OSM Camerata, Buffet Crampon en Toms in Bloemfontein. Die Rupert-stigting en die Kunstetrust maak die besoek van die oorsese spelers moontlik.
Kry meer inligting by mclarinetextravaganza@gmail.com of bel Danré Strydom by 072 804 4268.
Meer oor: Klarinet | Kunskompetisie | Odeion Skool Vir Musiek | Bloemfontein | Kuns | Internasionale Klarinet-Extravaganza | Visuele Kuns
Kuns en vermaak kook vroeg-vroeg in SA
KYK: Renosters uit vlamme - man uit Iran se Kaapse kuns
Skilder Hannatjie van der Wat sterf op 96